২০২৩ এএফসি এশিয়ান কাপ ফাইনাল
২০২৩ এএফসি এশিয়ান কাপ ফাইনাল এএফসির আয়োজিত চতুর্বার্ষিক আন্তর্জাতিক ফুটবল প্রতিযোগিতা এএফসি এশিয়ান কাপের ১৮তম আসর ২০২৩ এএফসি এশিয়ান কাপের ফাইনাল ম্যাচ। এই ম্যাচটি ২০২৪ সালের ১০ই ফেব্রুয়ারি তারিখে লুসাইল স্টেডিয়ামে অনুষ্ঠিত হয়, যেখানে জর্ডান ও কাতার প্রতিদ্বন্দ্বিতা করে। ফাইনালটি ৮৬,৪৯২ জন সমর্থকের সামনে অনুষ্ঠিত হয় এবং চীনের মা নিং রেফারি হিসেবে ম্যাচ পরিচালনা করেন। জর্ডানের বিপক্ষে ৩-১ গোলে জয়ের পর টানা তিন পেনাল্টি থেকে আকরাম আফিফের হ্যাটট্রিকে কাতার সফলভাবে শিরোপা ধরে রাখে এবং ২০০৪ সালে জাপানের পর প্রথম দল হিসেবে এশিয়ান কাপ ধরে রাখে। আর ২০১৫ সালে অস্ট্রেলিয়ার পর দেশের মাটিতে প্রথম দল হিসেবে টুর্নামেন্ট চ্যাম্পিয়ন হওয়ার গৌরব অর্জন করে তারা।